SHF "Liria" në Çair

Shkolla fillore "Liria" (zyrtarisht: Shkolla fillore komunale "Lirija" - Çair ; shkurtuar: OOU "Liria" ) është shkollë fillore qendrore në lagjen Çair të Shkupit, Komuna e Çairit . 

 Vështrim 
Shkolla fillore komunale "Liria" ndodhet në komunën e Çairit, në pjesën e vjetër të Shkupit. E themeluar më 1 dhjetor 1944, ajo filloi mësimin në gjuhën shqipe me 362 nxënës. Për shkak të mungesës së një objekti të vet, mësimi fillimisht u zhvillua në shkolla të tjera përreth. Pas tërmetit të vitit 1963, objekti i ri i shkollës u hap më 29 nëntor 1968, ku funksionon edhe sot. Aktualisht, shkolla ka 937 nxënës dhe 76 të punësuar. ​

Në vitin 2025, shkolla përfitoi një donacion prej 1.200.000 denarësh nga Agjencia për Komunikime Elektronike, duke u pajisur me teknologji moderne si kompjuterë, laptopë, tabela të mençura dhe printerë, për të përgatitur nxënësit për të ardhmen digjitale. 

Për të përmirësuar efikasitetin energjetik, shkolla u pajis me poçe elektrike të reja dhe planifikon instalimin e paneleve solare, si pjesë e projektit "CBC Ekokid" të mbështetur nga Bashkimi Evropian.

 Shih edhe 
 Arsimi shqip në Maqedoninë e Veriut

 Referime 

Kategoria:Shkolla fillore në Maqedoni të Veriut
Kategoria:Shkolla fillore në Komunën e Çairit
Kategoria:Komuna e Çairit
Kategoria:Shkolla fillore shqipe në Maqedoni të Veriut
Kategoria:Shkolla të emërtuara sipas Lirisë